“โนมูระ”ย้ำเป้าAMANAHสูง3.26บ.ชี้กำไรทำออลไทม์ไฮ รับ”IBANK”ขยายวงเงินกู้หนุนฐานสินเชื่อโต
“โนมูระ” ย้ำเป้า AMANAH สูง 3.26 บ. ชี้กำไรทำออลไทม์ไฮ รับ "IBANK" ขยายวงเงินกู้หนุนฐานสินเชื่อโต
5 ก.ย. 2561

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์เกี่ยวกับหุ้นบริษัท อะมานะฮ์ ลิสซิ่ง จำกัด (มหาชน) หรือ AMANAH โดยมีมุมมองเชิงบวกหลังวานนี้ (4 ก.ย.61) ที่ีประชุมคณะรัฐมนตรีอนุมัติวงเงินอีก 1.61 หมื่นล้านบาท (รวมทั้งหมด 1.81 หมื่นลบ.) ให้แก่ธนาคารอิสลามแห่งประเทศไทย หรือ IBANK เพื่อปรับโครงสร้างทางการเงิน และอัดฉีดเงินเพิ่มให้แก่ธนาคารอิสลามเพื่อเดินหน้าทำธุรกิจปล่อยสินเชื่อต่อได้ตามปกติ
ทั้งนี้ หากอ้างอิงจากงบแสดงฐานะการเงินล่าสุดในไตรมาส 1/2561 ธนาคารอิสลามมีเงินสดอยู่ที่ระดับ 1.51 พันลบ., สินเชื่อให้แก่ลูกหนี้ค้างรับสุทธิ 3.99 หมื่นลบ. และส่วนของเจ้าของ (Equity) ติดลบ -1.89 หมื่นลบ.และมีกำไรสุทธิไตรมาส 1/2561 ที่ 716 ลบ. ดังนั้น­ คาดว่าหลังจากได้รับเงินเพิ่มทุนแล้ว จะช่วยเพิ่มสภาพคล่องของธนาคาร และสามารถปล่อยสินเชื่อใหม่ได้คล่องตัวมาก หนุนผลประกอบการฟื้­นตัวในทิศทางบวก ในขณะที่ปัจจุบัน IBANK ถือหุ้น AMANAH อยู่ 48.9% เป็นผู้ถือหุ้นอันดับ 1
โดย ณ สิ้น­ไตรมาส 2/2561 ธนาคารอิสลามมีวงเงินกู้ให้ AMANAH ที่ 2 พันล้านบาท ซี่งคาดว่าในไตรมาส 3/2561 จะมีการขยายวงเงินกู้ขึ้น­ สู่ระดับ 2.3-3.0 พันล้านบาท ที่อัตราดอกเบี้ย­ใกล้เคียงเดิมเฉลี่ย  4.0% ปลดล็อคความกังวลทิศทางดอกเบี้ยขาขึ้น­ และแนวโน้มต้นทุนการเงินเพิ่มวงเงินกู้จาก IBANK เต็ม (อัตราดอกเบี้ยกู้จากธนาคารพาณิชย์อื่นเฉลี่ย 6-7% สำหรับบริษัทขนาดเล็ก)
ทั้งนี้ คาดกำไรปกติไตรมาส 3/2561 เติบโตทั้งจากช่วงเดียวกันของปีก่อน (ไตรมาส 3/2560 กำไรปกติ 12 ลบ.) และจากไตรมาสก่อนหน้า จากปัจจัยบวก 1) ยอดสินเชื่อใหม่ในไตรมาส 3/2561 คาดเติบโตในอัตราเร่งสูงถึง +380 ล้านบาท หรือเพิ่มขึ้นกว่า 41% จากไตรมาสก่อน (ไตรมาส 2/2561 ยอดสินเชื่อใหม่ 270 ลบ.) 2) Loan yield ที่ระดับ 20% 3) คาดตั้งสำรองหนี้สงสัยจะสูญลดลงจากไตรมาสก่อน 4) NPL Ratio คาดลดลงจากฐานสินเชื่อใหม่ที่เพิ่มขึ้น­ แนะนำ “ซื้อ”­ มูลค่าพื้น­ฐานปี 2561 ที่ี 3.26 บาท เข้าสู่ Growth stage คาดกำไรปีนี้โตแรงถึง 244% จากปีก่อน ทำ All-time high ตั้ง แต่เข้าตลาดฯ ราคาหุ้นปัจจุบันซื้อ­ ขายที่เพียง PER2561 ที่ 11.8 เท่า